Landwye taxi-staking eers van die baan | Maroela Media
Die Suid-Afrikaanse Nasionale Taxiraad (Santaco) het in 'n kort mediaverklaring gesê die nasionale uitvoerende komitee het Woensdagoggend 'n dringende vergadering gehou oor die beplande staking.
Volgens Santaco is daar besluit om die beplande staking eers af te las hangende die uitkoms van 'n vergadering Vrydag met Joe Maswanganyi, minister van vervoer, waartydens die kwessies bespreek sal word.
Santaco het vroeër gedreig om op 12 Julie landwyd te staak en verkeer tot 'n stilstand te dwing oor die koste vir die aankoop van minibusse. Taxi-eienaars is ook ongelukkig oor die hoë rentekoerse wat hulle moet betaal.
Lede van Santaco het op 15 Junie talle van Gauteng se hoofweë tot stilstand gedwing. Taxibestuurders het van vroegoggend uit verskeie rigtings in Gauteng na die kantoor van die South African Taxi Finance in Kerkstraat in Midrand beweeg waar hulle hul griewe gaan bekend maak het.
Die staking is daarna opgehef nadat daar glo 'n ooreenkoms bereik is. Santaco het egter kort daarna sy planne bekend gemaak vir die landwye staking op 12 Julie.
Maswanganyi het vroeër gesê sy departement is bewus van die uitdagings wat taxi-eienaars beleef rakende die bekostigbaarheid van en finansiering van voertuie. "Ons het simpatie, maar daar moet egter beklemtoon word dat dit 'n saak tussen die industrie en die South African Taxi Finance is," het hy destyds gesê.
Maroela media julle opskrif is verwarrend, hoe kan julle se die taxi staking is eers van die baan, maar as mens die berig lees sê dit AFHANGEND VAN VRYDAG SE VERGADERING?
Nog n bewys van die vrugte van die ANC se "als verniet" motto om die massas te kry om hulle aan bewind te hou! Taxi bedryf dra nie n SENT by tot belasting of tolgelde nie maar hulle beheer die kom en gaan van die land? Arrogante vermetelheid!!!!! En die polisie en weermag is magteloos of magte LIS loos om iets te doen? WETEND wie die missadigers is wat n land lanmle maar niks word gedoen nie. Welkim in die NIWE SA waar die ANC se legacy skree van verwoes en breek en brand en dreig en leeg steel!!!!
Née wat Toyota, lig daardie minibus taxis se prys nog n bietjie. Daar is heelwat goedkooper alternatiewe beskikbaar soos Inyathi.
Ek kan nie verstaan hoekom moet die gewone padgebruikers altyd daar onder lei as hul wil staak nie ons het niks met hul stakings uit te waai nie Ons sukkel om op ons bestemmings te kom en dit is onnodig